בס"ד. נפש הפרשה בהעלותך.

יפה את רעיתי כתרצה- כשאת רוצה.

**סדר הזמנים בספר במדבר.**

* א באייר – תחילת הספר. מפקד בני ישראל מבן עשרים שנה ומעלה.
* מפקד הלווים מבן חודש ומעלה.
* פרשת נזיר סוטה .
* כ באייר – תחילת תנועה לארץ ישראל.

**פרשיות שנאמרו שלא במקומן.- אין מוקדם ומאוחר בתורה.**

* פרשת הנשיאים- והבאת קרבנם- ארעה בין א- ליב ניסן.
* פרשת פסח שני- נאמרה בי"ד ניסן.

**מדוע נקבעו כאן?**

(1) ספר במדבר פרק ז

וַיַּקְרִיבוּ נְשִׂיאֵי יִשְׂרָאֵל רָאשֵׁי בֵּית אֲבֹתָם הֵם נְשִׂיאֵי הַמַּטֹּת הֵם הָעֹמְדִים עַל הַפְּקֻדִים:

(ג) וַיָּבִיאוּ אֶת קָרְבָּנָם לִפְנֵי יְדֹוָד שֵׁשׁ עֶגְלֹת צָב וּשְׁנֵי עָשָׂר בָּקָר עֲגָלָה עַל שְׁנֵי הַנְּשִׂאִים וְשׁוֹר לְאֶחָד וַיַּקְרִיבוּ אוֹתָם לִפְנֵי הַמִּשְׁכָּן:

(ד) וַיֹּאמֶר יְדֹוָד אֶל משֶׁה לֵּאמֹר:

(ה) **קַח מֵאִתָּם** וְהָיוּ לַעֲבֹד אֶת עֲבֹדַת אֹהֶל מוֹעֵד וְנָתַתָּה אוֹתָם אֶל הַלְוִיִּם אִישׁ כְּפִי עֲבֹדתו

**אור החיים על במדבר פרק ז פסוק ה**

ח מאתם וגו' אומרו מאתם, ללמד שעדיין היו ברשות המביאים ולא באו לרשותו של משה, וטעמו של משה, לצד שלא נצטווה שישאו המשכן על העגלות לא רצה לקבל, כי למה הם ראוים, **והנשיאים שיערו בדעתם** כי הקרשים והאדנים משא גדול שצריך לעגלות, והסכימה דעתו של הקדוש ברוך הוא:

**(6) מדרש רבה שיר השירים פרשה ו פסקה טו**

ד"א יפה את רעיתי כתרצה **כשאת רוצה** כד את בעייא לית את צריכה בעייה מכלום מילף מכלום מי אמר להם להביא עגלות ובקר לטעון המשכן לא מהן ובהן הביאו אותן הה"ד (במדבר ז') ויביאו את קרבנם לפני ה' שש עגלות צב ויקריבו אותם לפני המשכן מלמד שמסרום לציבור (במדבר ז') ויאמר ה' אל משה לאמר מהו לאמר אמר לו הקב"ה צא ואמור להם דברי שבח ונחמות א"ר הושעיא אמר הקב"ה מעלה אני עליכם כאילו כבר הייתי צריך לסבול בו את עולמי והבאתם לי באותה שעה נתיירא משה אמר בלבו תאמר רוח הקדש נסתלקה ממני ושרת על הנשיאים או שמא נביא אחד עמד וחידש את ההלכה אמר לו הקב"ה משה אילו להם הייתי אומר שיביאו הייתי אומר לך שתאמר להם אלא (שם) קח מאתם והיו מהו קח מאתם מאתם היו הדברים ומי נתן להם את העצה א"ר סימון שבטו של יששכר אמר להם המשכן הזה שאתם עושים פורח הוא באויר עשו לו עגלות כדי שיהא נטען בהם הוא שהכתוב משבח שבט יששכר שנא' (ד"ה א' י"ב) ומבני **יששכר יודעי בינה לעתים** .

**(3) ספר קול מבשר ח"א - פרשת ויקהל**

ביאור המדרש, דהנה כל מי אשר ערב לבו לגשת אל הקודש, צריך לפלס דרכיו בהשכל ודעת. גם במעשים טובים אשר כוונתם שלימה לה' - שיכוון לרצון השי"ת. והנה מצינו בעוזיה שנענש בפשוט יד בארון ה', כאשר שמטו הבקר. כמו שנאמר (שמואל ב' ו' ז), ויחר אף ה' בעוזיה. נמצא, שלא לרצון היה סיעת עוזיה באחוז בארון ה', כי היה לו להניח ולסמוך על מעשה ה' בעת ההיא. וכמו שהיה בירדן, שארון נשא את נושאיו (סוטה לה ע"א). **ואם זה הלכה פסוקה, מנין היה לנשיאים להביא עגלות למשכן לשאת אותו, וכאן מצינו שהיה לרצון, כמו שנאמר (במדבר ז' ה), קח מאתם והיו לעבוד את עבודת אהל מועד, והיאך היה הדבר? אמנם, האיש הישראלי הדבוק בהשי"ת ותורתו, יוכל להעמיק בדעתו ושכלו הכל במקומו הראוי לו. וזה פירוש, 'כד את בעי', דהיינו, אם לבבך שלם עם ה' - לית את צריך למילף מכלום. כי תוכלו לכוון ההלכה, לעשות במקום הראוי לעשות**. וכמו בכאן בהבאת העגלות, שכוונו בני יששכר ההלכה באמרם, המשכן הזה שאתם עושים פורח הוא באויר. ויטב הדבר בעת ההיא וישר לפני המקום. ונרצה כוונתם, כמבואר במדרש, כנגד ששה רקיעים, וכו', כנגד ששת ימי בראשית. כמבואר במדרש עיי"ש, הוא שהכתוב משבח (דה"א י"ב לב), ומבני יששכר יודעי בינה לעתים לדעת מה יעשה ישראל. היינו, שהם המבינים בדעתם, במקום הראוי ועת הראוי לעשות או לא, ולכוון ההלכה הכל במקומה. וזה פירוש הפסוק, אלה הדברים אשר צוה ה' לעשות, דהיינו, שמשה רבינו ע"ה לימד דעת את ישראל, איזה דבר לעשות או שלא לעשות גם במעשה הטוב, ודו"ק. וגם כי עדת, הוא אותיות דעת, ההבדלה הוא בדעת.

**ספר במדבר פרק ט**

וַיְדַבֵּר יְדֹוָד אֶל משֶׁה בְמִדְבַּר סִינַי בַּשָּׁנָה הַשֵּׁנִית לְצֵאתָם מֵאֶרֶץ מִצְרַיִם בַּחֹדֶשׁ הָרִאשׁוֹן לֵאמֹר: (ב) וְיַעֲשׂוּ בְנֵי יִשְׂרָאֵל אֶת הַפָּסַח בְּמוֹעֲדוֹ: (ג) בְּאַרְבָּעָה עָשָׂר יוֹם בַּחֹדֶשׁ הַזֶּה בֵּין הָעַרְבַּיִם תַּעֲשׂוּ אֹתוֹ בְּמֹעֲדוֹ כְּכָל חֻקֹּתָיו וּכְכָל מִשְׁפָּטָיו תַּעֲשׂוּ אֹתוֹ:

(ו) וַיְהִי אֲנָשִׁים אֲשֶׁר הָיוּ טְמֵאִים לְנֶפֶשׁ אָדָם וְלֹא יָכְלוּ לַעֲשׂת הַפֶּסַח בַּיּוֹם הַהוּא וַיִּקְרְבוּ לִפְנֵי משֶׁה וְלִפְנֵי אַהֲרֹן בַּיּוֹם הַהוּא: (ז) וַיֹּאמְרוּ הָאֲנָשִׁים הָהֵמָּה אֵלָיו אֲנַחְנוּ טְמֵאִים לְנֶפֶשׁ אָדָם לָמָּה נִגָּרַע לְבִלְתִּי הַקְרִיב אֶת קָרְבַּן יְדֹוָד בְּמֹעֲדוֹ בְּתוֹךְ בְּנֵי יִשְׂרָאֵל: (ח) וַיֹּאמֶר אֲלֵהֶם משֶׁה עִמְדוּ **וְאֶשְׁמְעָה מַה יְּצַוֶּה יְדֹוָד לָכֶם:**

**ספר במדבר פרק ט**

וּלְפִי הֵעָלוֹת הֶעָנָן מֵעַל הָאֹהֶל וְאַחֲרֵי כֵן יִסְעוּ בְּנֵי יִשְׂרָאֵל וּבִמְקוֹם אֲשֶׁר יִשְׁכָּן שָׁם הֶעָנָן שָׁם יַחֲנוּ בְּנֵי יִשְׂרָאֵל: (יח) עַל פִּי יְדֹוָד יִסְעוּ בְּנֵי יִשְׂרָאֵל וְעַל פִּי יְדֹוָד יַחֲנוּ כָּל יְמֵי אֲשֶׁר יִשְׁכֹּן הֶעָנָן עַל הַמִּשְׁכָּן יַחֲנוּ: (יט) וּבְהַאֲרִיךְ הֶעָנָן עַל הַמִּשְׁכָּן יָמִים רַבִּים וְשָׁמְרוּ בְנֵי יִשְׂרָאֵל אֶת מִשְׁמֶרֶת יְדֹוָד וְלֹא יִסָּעוּ: (כ) וְיֵשׁ אֲשֶׁר יִהְיֶה הֶעָנָן יָמִים מִסְפָּר עַל הַמִּשְׁכָּן עַל פִּי יְדֹוָד יַחֲנוּ וְעַל פִּי יְדֹוָד יִסָּעוּ: (כא) וְיֵשׁ אֲשֶׁר יִהְיֶה הֶעָנָן מֵעֶרֶב עַד בֹּקֶר וְנַעֲלָה הֶעָנָן בַּבֹּקֶר וְנָסָעוּ אוֹ יוֹמָם וָלַיְלָה וְנַעֲלָה הֶעָנָן וְנָסָעוּ: (כב) אוֹ יֹמַיִם אוֹ חֹדֶשׁ אוֹ יָמִים בְּהַאֲרִיךְ הֶעָנָן עַל הַמִּשְׁכָּן לִשְׁכֹּן עָלָיו יַחֲנוּ בְנֵי יִשְׂרָאֵל וְלֹא יִסָּעוּ וּבְהֵעָלֹתוֹ יִסָּעוּ: (כג) עַל פִּי יְדֹוָד יַחֲנוּ וְעַל פִּי יְדֹוָד יִסָּעוּ אֶת מִשְׁמֶרֶת יְדֹוָד שָׁמָרוּ עַל פִּי יְדֹוָד בְּיַד משֶׁה:

**(1) ספר במדבר פרק יב**

יֹּאמֶר יְדֹוָד אֶל משֶׁה וְאָבִיהָ יָרֹק יָרַק בְּפָנֶיהָ הֲלֹא תִכָּלֵם שִׁבְעַת יָמִים תִּסָּגֵר שִׁבְעַת יָמִים מִחוּץ לַמַּחֲנֶה וְאַחַר תֵּאָסֵף:(טו) וַתִּסָּגֵר מִרְיָם מִחוּץ לַמַּחֲנֶה שִׁבְעַת יָמִים **וְהָעָם לֹא נָסַע עַד הֵאָסֵף מִרְיָם**: (טז) וְאַחַר נָסְעוּ הָעָם מֵחֲצֵרוֹת וַיַּחֲנוּ בְּמִדְבַּר פָּארָן:

**ספורנו עה"ת ספר במדבר פרק יב פסוק טו**

העם לא נסע. אף על פי **שהענן סר מעל האהל,** וכתיב ובהעלות הענן מעל המשכן יסעו בני ישראל בכל מסעיהם מכל מקום לא נסעו, שהכירו שלא נעלה אז אלא להרחיק המצורעת: